b"\n_START_ARTICLE_\nTerra vegetal\n_START_PARAGRAPH_\nTerra vegetal \xc3\xa9s, d'una banda, la part superior d'un s\xc3\xb2l i, per extensi\xc3\xb3, la denominaci\xc3\xb3 d'un substrat vegetal per ser usat en horticultura i jardineria. Sovint es refereix simplement a la part de la terra biol\xc3\xb2gicament m\xc3\xa9s activa que se separa en una obra p\xc3\xbablica per a una posterior reconstrucci\xc3\xb3 ambiental._NEWLINE_En el cas de referir-se a una part d'un s\xc3\xb2l, \xc3\xa9s una denominaci\xc3\xb3 antiga i no gaire adequada, ja que els vegetals constitueixen nom\xc3\xa9s una part de l'horitz\xc3\xb3 d'un s\xc3\xb2l, i el concepte m\xc3\xa9s correcte i el que s'utilitza cient\xc3\xadficament \xc3\xa9s humus._NEWLINE_En el cas dels substrats, terra vegetal \xc3\xa9s una denominaci\xc3\xb3 comercial molt \xc3\xa0mplia i poc precisa, ja que no clarifica l'origen ni la composici\xc3\xb3 del producte._NEWLINE_Generalment, les diferents legislacions estableixen quines caracter\xc3\xadstiques fisicoqu\xc3\xadmiques (humitat,pH, mat\xc3\xa8ria org\xc3\xa0nica, etc.) haurien de figurar com a informaci\xc3\xb3 en la venda d'un substrat."